b"\n_START_ARTICLE_\nSantiago Segura Silva\n_START_SECTION_\nInf\xc3\xa0ncia i joventut\n_START_PARAGRAPH_\nVa n\xc3\xa9ixer al barri madrileny de Carabanchel. Va estudiar a l'institut San Isidro de Madrid. Als catorze anys es va comprar una c\xc3\xa0mera de S\xc3\xbaper 8 de la marca Bolex per 800 pessetes. Amb ella va comen\xc3\xa7ar a dirigir curtmetratges de tres minuts, ja que era la m\xc3\xa0xima durada que permetien els cartutxos de Super 8 de 15 metres que ell utilitzava._NEWLINE_En l'\xc3\xb2ptica del seu barri va aconseguir bastant material a baix preu (rotlles de pel\xc2\xb7l\xc3\xadcula caducada, encara utilitzable) i va ser en aquest moment on va comen\xc3\xa7ar la seva obra m\xc3\xa9s ambiciosa, el seu \xc3\xbaltim llargmetratge en Super 8 Relatos de medianoche, amb el qual va aconseguir un acc\xc3\xa8ssit de 100.000 pessetes al Festival Cinema Jove de Val\xc3\xa8ncia. En haver estat el cost total de la pel\xc2\xb7l\xc3\xadcula unes 7.000 pessetes, l'autor va decidir que all\xc3\xb2 del cinema resultava rendible i que podria ser un mitj\xc3\xa0 per guanyar-se la vida.\n_START_SECTION_\nInicis en el m\xc3\xb3n del cinema\n_START_PARAGRAPH_\nEls curtmetratges en Super 8, filmats seguint l'ordre cronol\xc3\xb2gic de les escenes perqu\xc3\xa8 no tenia mitjans per muntar, van ser sens dubte un bon exercici per poder passar a 35 mm. Aquest va ser el format professional que Santiago Segura triaria per realitzar tres curtmetratges posteriors._NEWLINE_El 1994 van ser tots editats en un VHS distribu\xc3\xaft per ell mateix, del qual van sortir 666 c\xc3\xb2pies signades, anomenat JIStory, com homenatge al recopilatori de Michael Jackson HIStory. En ell s'inclo\xc3\xafen l'esmentat Relatos de medianoche, Evilio,bEvilio vuelve: el purificador, etc. Per finan\xc3\xa7ar-los va participar en for\xc3\xa7a concursos de la tele (com No te r\xc3\xadas, que es peor, Locos por la tele, Vivan los novios o El huevo de Col\xc3\xb3n) mentre completava la carrera de Belles Arts. En aquesta \xc3\xa8poca, tamb\xc3\xa9 dedicat a la historieta, amb el seu amic Jos\xc3\xa9 Antonio Calvo i sota el pseud\xc3\xb2nim M\xc3\xb3nica & Bea, va crear per a El V\xc3\xadbora el c\xc3\xb2mic er\xc3\xb2tic Peque\xc3\xb1as viciosas i va escriure relats per a publicacions com Lib Internacional, Supertetas o Culos calientes. Tamb\xc3\xa9 va treballar com a actor de doblatge, extra en algunes pel\xc2\xb7l\xc3\xadcules, va publicar en programes televisius, va fer de cambrer i va ser venedor de llibres a domicili._NEWLINE_Va anar a nombrosos festivals de curtmetratges, on va establir relacions amb tots els joves que, en aquells temps, aspiraven a ser directors de cinema: \xc3\x93scar Aibar, Javier Fesser, Miguel Bardem, \xc3\x81lvaro Fern\xc3\xa1ndez Armero, Ic\xc3\xadar Bolla\xc3\xadn, Chus Guti\xc3\xa9rrez, Pablo Berger i \xc3\x81lex de la Iglesia; i amb altres que despr\xc3\xa9s es van dedicar a treballs dins del cinema o afins al mitj\xc3\xa0: Jordi Costa, Antonio Trashorras, Jes\xc3\xbas Palacios, Miguel \xc3\x81ngel Lamata o Daniel Monz\xc3\xb3n._NEWLINE_La col\xc2\xb7laboraci\xc3\xb3 amb \xc3\x81lex de la Iglesia va ser especialment fruct\xc3\xadfera per a ell: Despr\xc3\xa9s de con\xc3\xa8ixer en un festival de curtmetratges de Val\xc3\xa8ncia (en el qual De la Iglesia va presentar Mirindas asesinas, cinta guanyadora del certamen) aquest el va fitxar per a la primera pel\xc2\xb7l\xc3\xadcula en com\xc3\xba: Acci\xc3\xb3n mutante (1992)._NEWLINE_Va seguir en la seva l\xc3\xadnia de papers petits i mitjans fins que una altra vegada \xc3\x81lex de la Iglesia li va donar l'oportunitat de fer de secundari en El d\xc3\xada de la bestia, on feia de Jos\xc3\xa9 Mari -un dependent d'una botiga de m\xc3\xbasica death metal, obsessionat amb el satanisme i membre d'una fam\xc3\xadlia de classe obrera-, paper pel qual va obtenir el Goya al millor actor revelaci\xc3\xb3 el 1996.\n_START_SECTION_\nConsagraci\xc3\xb3\n_START_PARAGRAPH_\nA partir d'aquest moment, es va anar cobrant a poc a poc m\xc3\xa9s protagonisme fins a aconseguir la fama absoluta amb el seu propi llargmetratge, Torrente, el brazo tonto de la ley, pel\xc2\xb7l\xc3\xadcula que el va portar a aconseguir bastants objectius, com treballar amb Tony Leblanc, fent la pel\xc2\xb7l\xc3\xadcula espanyola m\xc3\xa9s taquillera fins aleshores, aconseguint el Goya al millor director novell de 1998. Assolit aquest punt, la seva fama era ja innegable: Segura havia creat un s\xc3\xadmbol, Torrente, que t\xc3\xa9 fins i tot una figura en un museu de cera. \xc3\x89s aquest un personatge ple d'influ\xc3\xa8ncies i refer\xc3\xa8ncies, des de Paco Mart\xc3\xadnez Soria i les seves pel\xc2\xb7l\xc3\xadcules fins a personatges com Antonio Tejero Molina._NEWLINE_Despr\xc3\xa9s de donar-li un paper a Perdita Durango, De la Iglesia el va fitxar per \xc3\xbaltima vegada, fins al moment, per donar-li un paper coprotagonista amb el Gran Wyoming a Muertos de risa, pel\xc2\xb7l\xc3\xadcula en la qual encarnava a un c\xc3\xb2mic que acaba a trets amb la seva parella humor\xc3\xadstica. A la vida real, el rodatge d'aquesta pel\xc2\xb7l\xc3\xadcula va distanciar De la Iglesia i Segura, que havien estat bons amics._NEWLINE_En vista de l'\xc3\xa8xit obtingut amb Torrente, el brazo tonto de la ley, va decidir filmar una seq\xc3\xbcela, Torrente 2: Misi\xc3\xb3n en Marbella. Aquest segon llargmetratge va disposar del doble de pressupost que el primer i en ell va comptar tamb\xc3\xa9 amb un repartiment de luxe. Per aquesta pel\xc2\xb7l\xc3\xadcula no va obtenir cap guard\xc3\xb3, per\xc3\xb2 va aconseguir portar al cinema a 5.500.000 espectadors. Despr\xc3\xa9s de Torrent 2, Segura ha obtingut cada vegada m\xc3\xa9s protagonisme en el panorama cinematogr\xc3\xa0fic nacional i internacional, i ha aconseguit integrar-se m\xc3\xadnimament dins del cinema de Hollywood amb petits papers a Blade II i Hellboy, totes dues pel\xc2\xb7l\xc3\xadcules dirigides pel seu tamb\xc3\xa9 amic Guillermo del Toro.\n_START_SECTION_\nAltres treballs\n_START_PARAGRAPH_\nEn els darrers anys, com a actor, ha protagonitzat pel\xc2\xb7l\xc3\xadcules com La m\xc3\xa0quina de ballar, El oro de Mosc\xc3\xba, Una de zombis, Isi/Disi. Amor a lo bestia, El asombroso mundo de Borjamari y Pocholo i, com a productor, ha realitzat Una de zombis, Asesino en serio i Promedio rojo. Apareix a Ast\xc3\xa8rix i Ob\xc3\xa8lix en els Jocs Ol\xc3\xadmpics, entre altres._NEWLINE_El 30 de setembre de 2005 es va estrenar a tot Espanya la tercera part de la famosa saga de Torrente 3: el protector._NEWLINE_Despr\xc3\xa9s d'un pol\xc3\xa8mic intent a Antena 3, el 2006 i part del 2007 va compaginar els seus treballs en el cinema amb el de presentador de televisi\xc3\xb3, amb el programa Sabias a lo que venias, de La Sexta. Tot i fer 26 programes i emetre dues temporades (2006 i 2007), el programa, esperat com el millor show de la televisi\xc3\xb3 i de Santiago Segura, va acabar sent un frac\xc3\xa0s i un mal gust de boca per als fans i per al mateix Segura. Per aquesta ra\xc3\xb3 mai ha parlat del xou televisiu._NEWLINE_En el m\xc3\xb3n del c\xc3\xb2mic \xc3\xa9s coneguda la seva faceta de col\xc2\xb7leccionista d'originals. Formen part de la seva tebeoteca originals de Bernie Wrightson, Richard Corben, Frank Frazetta, Manuel Sanjuli\xc3\xa1n, Robert Crumb, Alex Raymond i Hal Foster, entre altres._NEWLINE_El juliol de 2011 va ser contractat per Antena 3 com a col\xc2\xb7laborador al programa El Hormiguero de Pablo Motos, on realitza la secci\xc3\xb3 on ensenya als espectadors com es realitzen algunes escenes d'acci\xc3\xb3 del cinema."